Foto: O‘zbekiston davlat san’at va madaniyat instituti O‘zbekiston davlat san’at va madaniyat instituti ayrim talabalarda koronavirus aniqlangani sababli karantinga yopildi. O‘quv jarayonlari masofaviy shaklga o‘tkazildi. Bu haqda Madaniyat vazirligi yurituvidagi Telegram-kanalida ma’lum qilindi. «O‘zbekiston davlat san’at va madaniyat institutida ayrim talabalarda COVID-19 kasalligi aniqlanganligi sababli o‘quv jarayonlari 2021 yilning 28 aprelidan boshlab 14 kunga (11 mayga qadar) masofaviy (onlayn) shaklga o‘tkazildi», – deyiladi xabarda. Vazirlik matbuot xizmati vakilining Kun.uz’ga bergan ma’lumotiga ko‘ra, 27 apreldan shuningdek, O‘zbekiston davlat konservatoriyasi ham masofaviy ta’lim shakliga o‘tkazilgan.